P r e d k l a d a c i a   s p r á v a

	Na pozvanie predsedu vlády Slovenskej republiky Roberta Fica sa  dňa 18. januára 2008 uskutočnila oficiálna návšteva predsedu Rady ministrov Poľskej republiky Donalda Tuska v Slovenskej republike. 

	Návšteva D. Tuska na Slovensku bola jednou z jeho prvých zahraničných návštev v susedných krajinách po vytvorení novej poľskej vlády a jeho nástupu do funkcie.

Obsahom rokovaní bolo zhodnotiť dosiahnutú úroveň bilaterálnych vzťahov medzi SR a PR a perspektívu ich ďalšieho rozvoja, prediskutovať rozvoj dopravnej infraštruktúry medzi oboma krajinami a vymeniť si názory na otázky vyšehradskej spolupráce, podpory euroatlantického úsilia Ukrajiny, inštalácie protiraketovej obrany v PR, prijatia eura v SR, energetiky a energetickej bezpečnosti, ratifikácie Lisabonskej zmluvy a nominácie zástupcov do Reflexnej skupiny.